open-index/open-wikipedia-markdown huggingface dataset:
31

**31** (**สามสิบเอ็ด**) เป็นจำนวนธรรมชาติที่อยู่ถัดจาก 30 (สามสิบ) และอยู่ก่อนหน้า 32 (สามสิบสอง) หรืออยู่ระหว่าง 30 (สามสิบ) และ 32 (สามสิบสอง)

## คำเติมนำหน้า
* ภาษากรีก 
* ภาษาละติน 

## ความหมาย
* 31 เป็นจำนวนเฉพาะ เช่นเดียวกับ 13
* เดือนที่ลงท้ายด้วย -คม มี 31 วัน
* มีอยู่ 7 เดือน ที่มี 31 วัน ได้แก่ มกราคม มีนาคม พฤษภาคม กรกฎาคม สิงหาคม ตุลาคม และ ธันวาคม
* 31 เป็นเลขอะตอมของ แกลเลียม
* 31 เป็นหมายเลขทางหลวงแผ่นดินของ ถนนวิภาวดีรังสิต
* ซอยที่ 31 ของถนนจรัญสนิทวงศ์ มีอีกชื่อว่า ซอยมารดานุเคราะห์

## ในทางคณิตศาสตร์

หมวดหมู่:จำนวนเต็ม
หย่อง

thumb|200px|right|หย่องไวโอลิน ด้านซ้ายยังไม่ได้เกลา ด้านขวาเกลาแล้ว

**หย่อง** เป็นอุปกรณ์ชิ้นเล็ก ๆ สำหรับขึ้นสายเครื่องดนตรีให้สูงขึ้นจากพื้นผิวของเครื่องดนตรี ทำให้เกิดช่องว่าง เพื่อทำให้เกิดเสียง หย่องของเครื่องสายแต่ละเครื่องจะมีลักษณะและขนาดแตกต่างกันไป เครื่องสายขนาดใหญ่ เช่น ดับเบิ้ลเบส จะมีหย่องที่สูงและใหญ่มาก ขณะที่หย่องของซอจะทำจากไม้ชิ้นเล็ก ๆ วางขึ้นบนหนังงู เป็นต้น 

ปกติแล้ว คำว่า หย่อง จะใช้กับเครื่องดนตรีไทย แต่เครื่องดนตรีสากล หรือของชาติอื่น ๆ ที่มีลักษณะเป็นเครื่องสาย ก็อนุโลมใช้คำว่าหย่องด้วยเช่นกัน แต่ศัพท์ในภาษาอังกฤษ เรียกว่า "bridge"

หมวดหมู่:อุปกรณ์ดนตรี
การนั่ง

thumb|ผู้ชายกำลังนั่งบนเก้าอี้

**นั่ง** เป็น การทรงตัวรูปแบบหนึ่ง ลักษณะจะถ่ายน้ำหนักตัวลงบริเวณก้น ต้นขา เข่า เท้า แล้วแต่ กรณี ซึ่งแตกต่างจากยืน

## ท่านั่งรูปแบบต่างๆ
* นั่งพับเพียบ
* นั่งขัดสมาธิ
* นั่งยองยอง
* นั่งคุกเข่า
* นั่งไขว่ห้าง
* นั่งชันเข่า

หมวดหมู่:อากัปกิริยา
เราะบีอุลเอาวัล

**เราะบีอุลเอาวัล** () เป็นเดือนที่ 3 ในปฏิทินฮิจเราะห์ เรียกกันอีกชื่อหนึ่งว่า "เดือนเมาลิด" เพราะเป็นเดือนที่ท่านนบีมุฮัมมัดประสูติ

หมวดหมู่:ปฏิทินฮิจเราะห์
หมวดหมู่:ศาสนาอิสลาม
ฮะซัน อิบน์ อะลี

**อัลฮะซัน อิบน์ อะลี อิบน์ อะบี ฏอลิบ** (; ; ค.ศ. 624–669 / ฮ.ศ. 3-50) เป็นพี่ชายของอิมามฮุซัยน์ อิบน์ อะลี และเป็นบุตรของอิมามอะลี กับท่านหญิงฟาฏิมะหฺ(อ) บุตรีนบีมุฮัมมัด อิหม่านฮะซันเป็นเคาะลีฟะฮ์ที่ 5 คนสุดท้าย ต่อจากอะลี ผู้เป็นบิดา 

ศาสดามุฮัมมัดได้กล่าวเกี่ยวกับหลานรักทั้งสองอีกว่า "ฮะซันและฮุซัยน์เป็นหัวหน้าชายหนุ่มแห่งสรวงสวรรค์"

อิมามฮะซัน ได้รับการแต่งตั้งให้ดำรงตำแหน่งอิมามตามคำสั่งเสียของท่านศาสดา ซึ่งเหล่าศรัทธาชนก็ได้ให้สัตยาบันกับท่าน ท่านขึ้นปกครองอาณาจักรอิสลามได้เพียงหกเดือนเศษ ในเวลานั้นซีเรียและอียิปต์ที่อยู่ในการปกครองของมุอาวิยะหฺ บุตรอะบูสุฟยาน มิได้ยอมสวามิภักดิ์ต่อการปกครองของอิมามฮะซัน

อิมามฮะซันได้เตรียมกำลังทหารเพื่อปราบปรามมุอาวิยะหฺ ผู้ตั้งตนเป็นกบฏและก่อกวนความสงบสุขของอาณาจักรอิสลามตั้งแต่สมัยอิมามอะลี ผู้เป็นบิดา ทว่าท่านต้องยกเลิกแผนการอันนี้ เพราะทราบว่าทหารของท่านมีใจโอนเอียงฝักใฝ่อยู่กับมุอาวะยะหฺ และรอคำสั่งจากมุอาวิยะหฺ ว่าจะให้จัดการกับท่านอิมามอย่างไร จะสังหารท่านหรือจับกุมส่งท่านไปให้มุอาวิยะหฺ ด้วยเหตุนี้เองอิมามฮะซันจึงต้องจำยอมเลือกวิธีการประนีประนอมด้วยการทำสนธิสัญญาหย่าศึก
แต่ต่อมามุอาวิยะหฺก็บิดพลิ้วสนธิสัญญา เขาได้เดินทางมายังอิรัก แล้วขึ้นมินบัรในมัสยิดกูฟะหฺ เพื่อกล่าวปราศรัยกับประชาชนว่า "โอ้ประชาชน ฉันไม่ต้องการทำสงครามกับพวกท่านในเรื่องของศาสนา ว่าต้องทำนมาซหรือถือศีลอด เพียงแต่ฉันต้องการขึ้นเป็นผู้ปกครองเท่านั้นเองและฉันก็ถึงเป้าหมายของฉันแล้ว ส่วนสัญญาที่ลงนามร่วมกับฮะซันบุตรของอะลีนั้น มันไม่มีความหมายสำหรับฉันเลย ฉันตั้งมันไว้ใต้ฝ่าเท้าของฉัน"

อิมามฮะซันต้องตกอยู่ภายใต้อิทธิพลการปกครองของมุอาวิยะหฺนานถึง 9 ปี

## สิ้นชีวิต
ในบางรายงานถูกกล่าวว่า อิมามฮะซันถูกภรรยานามว่า "ญะอฺดะหฺ" ที่ได้รับสินบนจากมุอาวิยะหฺ ลอบวางยาพิษจนท่านเสียชีวิตในปี ฮ.ศ. 50 ศพของท่านฝังที่สุสานอัลบะกีอ์

## อ้างอิง

หมวดหมู่:ชาวอาหรับ
หมวดหมู่:อิมาม
หมวดหมู่:บุคคลในศาสนาอิสลาม
หมวดหมู่:บุคคลจากมะดีนะฮ์
หมวดหมู่:อิมามสิบสอง
กุสทัฟ คลิมท์

thumb|250px|กุสทัฟ คลิมท์
**กุสทัฟ คลิมท์** (; 14 กรกฎาคม ค.ศ. 1862 – 6 กุมภาพันธ์ ค.ศ. 1918) เป็นจิตรกรชาวออสเตรียและมัณฑนากรหัวก้าวหน้าแห่งออสเตรียในช่วงปลายคริสต์ศตวรรษที่ 19 อันเป็นช่วงเวลาที่นวศิลป์หรือศิลปะแนวใหม่กำลังงอกงามในยุโรป ผลงานของเขาแสดงให้เห็นถึงจุดเหลื่อมระหว่างศิลปะประยุกต์ที่สร้างเพื่อการตกแต่ง กับงานวิจิตรศิลป์ที่ศิลปินสร้างขึ้นเพื่อเสนอสาระและคุณค่าในตัวงาน

## ผลงานที่มีชื่อเสียง
right|thumb|200px|''จูบ'' ของกุสทัฟ คลิมท์
ผลงานที่มีชื่อเสียง เช่น จิตรกรรมสีน้ำมัน *[[จูบ (คลิมท์)|จูบ]]*

## แหล่งข้อมูลอื่น

หมวดหมู่:บุคคลที่เกิดในปี พ.ศ. 2405
หมวดหมู่:จิตรกรชาวออสเตรีย
หมวดหมู่:จิตรกรลัทธิสัญลักษณ์นิยม

หมวดหมู่:บุคคลจากเวียนนา
การเดิน

[thumb|การจำลองคอมพิวเตอร์ของวงจรการเดินของมนุษย์ ในแบบจำลองนี้ ศีรษะรักษาระดับเดียวกันตลอดเวลา ขณะที่สะโพกเป็นไปตาม[เส้นโค้งไซน์]]
**การเดิน**เป็นท่าเดินหลักหนึ่งของการเคลื่อนไหวในหมู่สัตว์มีขา และตรงแบบช้ากว่าการวิ่งและท่าเดินอื่น นิยามการเดินด้วยท่าเดิน "ลูกตุ้มกลับใน" (inverted pendulum) ซึ่งร่างกายโค้งเหนือขาที่ยึดในแต่ละก้าว ซึ่งใช้ได้ไม่ว่าสัตว์นั้นมีกี่ขา แม้สัตว์ขาปล้อง ซึ่งมีหกขา แปดขาหรือกว่านั้นเดิน

## อ้างอิง

## แหล่งข้อมูลอื่น

หมวดหมู่:อากัปกิริยา
หมวดหมู่:ทักษะ
ศตวรรษที่ 20

**ศตวรรษที่ 20** อาจหมายถึง

* คริสต์ศตวรรษที่ 20 ช่วงเวลาระหว่าง ค.ศ. 1901-2000
* พุทธศตวรรษที่ 20 ช่วงเวลาระหว่าง พ.ศ. 1901-2000
เมฆรูปเห็ด

thumb|เมฆรูปเห็ดที่เกิดจากระเบิดปรมาณู ที่ นะงะซะกิ ช่วงสงครามโลกครั้งที่สอง

**เมฆรูปเห็ด** เป็นเมฆที่มีลักษณะรูปทรงคล้ายเห็ด เกิดจากควัน ไฟ หรือเถ้าถ่าน เกิดเนื่องจากแรงระเบิดอย่างมหาศาลที่เกิดจากแรงระเบิดไปกระตุ้นให้กากยูเรเนียมและพลูโตเนียมมาจับและเกาะกันเป็นกลุ่มก้อน มวลของอากาศส่งผลทำให้แรงระเบิดนิวเคลียร์สร้างกลุ่มก๊าซฮีเลียมจำนวน 800 ล้านล้านตันต่อวินาที ก้อนเมฆที่จับกันเป็นก้อนก็จะสร้างพันธะในสภาวะที่อิเล็กตรอนเป็นประจุ ก้อนเมฆจึงมารวมกับก๊าซฮีเลียมทำให้เกิดเป็นรูปดอกเห็ด

หมวดหมู่:อาวุธนิวเคลียร์
หมวดหมู่:เมฆ
หมวดหมู่:การระเบิด
ไหมไทย (วงดนตรี)

**วงไหมไทย** หรือ **[[ไหมไทยออร์เคสตร้า]]** ก่อตั้งโดย ดนู ฮันตระกูล เป็นวงดนตรีที่นำเพลงไทยเดิม เพลงลูกกรุง และเพลงที่แต่งขึ้นใหม่ มาเรียบเรียงเพื่อเล่นกับวงออร์เคสตรา

โดยผลงานในช่วงแรกคือ ชีพจรลงเท้า/เขมรไทรโยค ทุ่งแสงทองและ ใต้แสงเทียน ยกเว้นผลงานชุดพิเศษ ลำนำแห่งขุนเขา ที่ทำร่วมกับจรัล มโนเพชร ผลโดยในงานช่วงที่สองคือ เงาไม้ รังสรรค์วันสวย และผลิใบ เริ่มมีเพลงร้องเข้ามาสร้างสีสันเพิ่มความสวยงามในบทเพลงของไหมไทยในอีกมิติหนึ่ง โดยเพลงร้องส่วนใหญ่เป็นน้ำเสียงของ สุภัทรา อินทรภักดี

นอกจากนี้แล้ววงไหมไทยยังได้มีผลงานชุดพิเศษออกมาอีกหลายชุดในโอกาส วาระต่าง ๆ เช่น เพลงนิทานกวีชุด หยดฝนกับใบบัว แม่ไม้เพลงไทย ชุดสุนทราภรณ์ นิทานเพลงช้างกับเรือ เป็นต้น

## ผลงานดนตรีของวงไหมไทย
* ไหมไทย ๑ ชีพจรลงเท้า/เขมรไทรโยค (2531)
* ไหมไทย ๒ ทุ่งแสงทอง (2531)
* ไหมไทย ๓ ใต้แสงเทียน (2532)
* ลำนำแห่งขุนเขา - จรัล/ไหมไทย (2531)
* ไหมไทย ๔ เงาไม้ (2533)
* หยดฝนกับใบบัว (เพลงนิทาน เพลงกวี) (2534)
* ไหมไทย รวมชุด
* ไหมไทย รังสรรค์วันสวย (2534)
* ผลิใบ (2535)
* ปักษ์ใต้บ้านเรา
* แม่ไม้เพลงไทย - ชุดสุนทราภรณ์ (2533)
* นิทานเพลง ช้างกับเรือ - ดนู ฮันตระกูล, ไหมไทย, จำนงศรี รัตนิน
* เพลงตามคำขอ - ดนู ฮันตระกูล, ไหมไทย
* ไหมไทยคลาสสิก (2551)
* ไหมไทย หิรัญ (2552)
* ไหมไทย รื่นฤดี (2552)
* ไหมไทย เสน่หา (2553)
* ไหมไทย คอนเสิร์ต (2553)
* รักอันเป็นนิรันดร์ (2554) - ณัฐพร ธรรมาธิ, ดนู ฮันตระกูล, ไหมไทย
* ดวงหทัยแห่งความรัก (2554)
* ลำนำแห่งขุนเขา - รำลึก จรัล มโนเพ็ชร (2555)
* ไหมไทย สุรสีห์ (2563)
## ผลงานส่วนตัว ในนาม ดนู ฮันตระกูล
* ทีเล่น ทีจริง (2537)
* เทียบเสียง (2539)
* A Stream Toward Stars หรือ สายธารสู่ดวงดาว [เป็นผลงานที่ออกในสังกัด Kuma Music เพื่อจำหน่ายในตลาดเอเชีย ในปี 2532 และได้ผลิตจำหน่ายอีกครั้งในชื่อ "เพลงตามคำขอ"]
* เพลง The Light of Asia เพลงพิธีปิดการแข่งขันเอเชียนเกมส์ ครั้งที่ 13 พ.ศ. 2541 ขับร้องโดย ทาทา ยัง
* เพลงบางกอก (2544) ร่วมกับ สุภัทรา อินทรภักดี, นรอรรถ จันทร์กล่ำ และ จุน โกมัตสึ
* ลมเหนือน้ำหนาว (2546) ร่วมกับ ประสานมิตรคอรัส และวงดนตรีทัศนา ของ ทัศนา นาควัชระ
* เมื่อดอกซากุระบาน (2548) ร่วมกับ สุภัทรา อินทรภักดี, นรอรรถ จันทร์กล่ำ และ จุน โกมัตสึ
* เสียงใบไผ่ (2549)
* ตามเพลงไหมไทย (2550)
* รวมเพลงไหมไทย (2551) [แผ่นคู่ - รวมเพลงจาก 6 ชุดล่าสุดตั้งแต่ เพลงบางกอกถึงไหมไทยคลาสสิก]
* ภาพรัก (2555) ร่วมกับ สุภัทรา อินทรภักดี โกราษฎร์
* เพลงโปรด (2555) ร่วมกับ สุภัทรา อินทรภักดี โกราษฎร์
* เคียงขวัญ (2557) ร่วมกับ สุภัทรา อินทรภักดี โกราษฎร์
## แหล่งข้อมูลอื่น
* dnunet.com

หไมทไย
หมวดหมู่:กลุ่มดนตรีไทยในยุค 1980
หมวดหมู่:กลุ่มดนตรีไทยที่ก่อตั้งในปี พ.ศ. 2531
32

**32** (**สามสิบสอง**) เป็นจำนวนธรรมชาติที่อยู่ถัดจาก 31 (สามสิบเอ็ด) และอยู่ก่อนหน้า 33 (สามสิบสาม)

## คำเติมนำหน้า
* ภาษากรีก 
* ภาษาละติน 

## ความหมาย
* คนไทยเชื่อว่ามนุษย์มีอวัยวะสำคัญ 32 ชิ้น
* โดยปกติผู้ใหญ่ มีฟันแท้ทั้งหมด 32 ซี่
* 32 เป็นเลขอะตอมของ เจอร์เมเนียม

## ในทางคณิตศาสตร์

หมวดหมู่:จำนวนเต็ม
แฟนต้า

thumb|กระป๋องแฟนต้ารสต่าง ๆ วางจำหน่ายในประเทศไทย
**แฟนต้า** () เป็นเครื่องหมายการค้าน้ำอัดลมของบริษัทโคคา-โคลา และวางตลาดทั่วโลก ซึ่งมีรสชาติมากกว่า 100 รสชาติทั่วโลก แฟนต้าเริ่มต้นจากในช่วงสงครามโลกครั้งที่สองได้มีการจัดตั้งเขตห้ามค้าสินค้าของนาซีเยอรมนีซึ่งทำให้การนำเข้าน้ำเชื่อมโคคา-โคล่าทำได้ยาก เพื่อหลีกเลี่ยงปัญหานี้ แม็กซ์ คีธ หัวหน้าของโคคา-โคล่าในสหพันธ์สาธารณรัฐเยอรมนี (โคคา-โคล่าจีเอ็มบีเอช) จึงตัดสินใจที่จะสร้างผลิตภัณฑ์ใหม่สำหรับวางขายในตลาดเยอรมัน โดยใช้เฉพาะส่วนผสมที่มีอยู่ในประเทศเยอรมนีในเวลานั้น

## อ้างอิง

## แหล่งข้อมูลอื่น
* Fanta on Coca-Cola company 

ฟแนต้า
ฟแนต้า
หมวดหมู่:ตราสินค้าผลิตภัณฑ์เครื่องดื่ม
หมวดหมู่:อาหารและเครื่องดื่มที่เปิดตัวในปี พ.ศ. 2483
หมวดหมู่:ผลิตภัณฑ์ที่เปิดตัวในปี พ.ศ. 2483
อะโกโก้

[thumb|สาวอะโกโก้ที่[หาดป่าตอง จังหวัดภูเก็ต]]

**อะโกโก้** (À gogo) เป็นสถานบันเทิงสำหรับนักเต้นอะโกโก้ลักษณะเต้นโชว์รูดเสา นุ่งน้อยห่มน้อย มีการโชว์ประเภทนี้ ในอะโกโก้บาร์ ที่มีอยู่มากที่ย่านพัฒน์พงษ์ และ ซอยคาวบอย ต่างจังหวัดจะมีตามสถานที่ท่องเที่ยวของชาวต่างชาติเช่นที่พัทยา 

การเต้นนี้ให้ความบันเทิงฝูงชนในดิสโก้เธค ไนต์คลับ ผับบาร์ถือกำเนิดที่ร้านเปปเปอร์มินต์เลาจน์ ในนิวยอร์กซิตี

คำว่า อะโกโก้ มาจากภาษาฝรั่งเศสว่า À gogo หมายถึงสถานเต้นรำ โดยความหมายในปัจจุบัน มีที่มาจากคำว่า Go go bar ซึ่งมีความหมายในต่างประเทศว่าหญิงรักสนุก ที่แสดงความสามารถโดดเด่นบนพื้นที่เหนือระดับสายตา ไม่ได้มีเสาไว้รูดเหมือนในประเทศไทย การรูดเสาเป็นการเต้นอีกชนิดหนึ่งเรียกว่า ระบำเปลื้องผ้า striptease ซึ่งต้องใช้ทักษะและเทคนิคในการแสดงค่อนข้างสูง แตกต่างจากการเต้นรูดเสาในประเทศไทยโดยทั่วไป

## เหตุการณ์สำคัญเกี่ยวกับอะโกโก้

*มีการจัดเต้นอะโกโก้ของเครือข่ายหญิงบริการ ในงานประชุมเอดส์โลก เมื่อ 12 กรกฎาคม พ.ศ. 2547 ทำให้มีการวิจารณ์ถึงความเหมาะสม

## อ้างอิง

## ดูเพิ่ม
* การเต้นโกโก้

หมวดหมู่:อุตสาหกรรมทางเพศ
รายชื่อนักเศรษฐศาสตร์ชาวไทย

ชาวไทยที่ได้รับการอบรมหรือทำงานด้านเศรษฐศาสตร์ ทั้งในสถาบันการศึกษา สถาบันวิจัย หน่วยงานภาครัฐ (เช่น สภาพัฒน์ฯ ธนาคารแห่งประเทศไทย และกระทรวงทบวงกรมต่าง ๆ) หน่วยงานภาคเอกชน (เช่น ธนาคารพาณิชย์ สถาบันการเงินต่าง ๆ) หรือเป็นนักวิชาการอิสระ

รายชื่อนักเศรษฐศาสตร์ชาวไทยที่มีชื่อเสียง

## สถาบันวิชาการ
* อัมมาร สยามวาลา
* ตีรณ พงศ์มฆพัฒน์
* ฉัตรทิพย์ นาถสุภา
* ผาสุก พงษ์ไพจิตร
* รังสรรค์ ธนะพรพันธุ์
* ปราณี ทินกร
* วรากรณ์ สามโกเศศ
* เทียนฉาย กีระนันทน์
* เมธี ครองแก้ว
* ไกรยุทธ ธีรตยาคีนันท
* สุวินัย ภรณวลัย
* อภิชัย พันธเสน
* สมภพ มานะรังสรรค์
* สมคิด จาตุศรีพิทักษ์
* แล ดิลกวิทยรัตน์

## ภาคเอกชน
* โอฬาร ไชยประวัติ
* ฉลองภพ สุสังกร์กาญจน์
* ศุภชัย พานิชภักดิ์

## ภาครัฐ
* กอบศักดิ์ ภูตระกูล
* ป๋วย อึ๊งภากรณ์
* บุญมา วงศ์สวรรค์
* วิชิตวงศ์ ณ ปัอมเพชร
* วีรพงษ์ รามางกูร
* ชัยวัฒน์ วิบูลย์สวัสดิ์
* ปิยสวัสดิ์ อัมระนันทน์
* สุชาติ ธาดาธำรงเวช

## นักวิชาการอิสระ
* ไสว บุญมา

## ดูเพิ่ม
* นักเศรษฐศาสตร์

## อ้างอิง
* http://www.nidambe11.net/person/   นักเศรษฐศาสตร์ไทย


หมวดหมู่:รายชื่อชาวไทยแบ่งตามอาชีพ
นมเปรี้ยว

thumb|โยเกิร์ต
thumb|โยเกิร์ตจากพืช

**นมเปรี้ยว** หรือ **โยเกิร์ต** () เป็นผลิตภัณฑ์ที่ทำจากนมชนิดต่าง ๆ ไม่ว่าจะเป็นนมสด นมพร่องมันเนย หรือ นมถั่วเหลือง โดยการใช้แบคทีเรีย แลคโตบาซิลัส เอซิโดซิส และสเตรปโตคอคคัส เทอร์โมฟิลลัส เป็นหลักใส่ลงไปหมักผลิตภัณฑ์นมต่าง ๆ แบคทีเรียเหล่านี้ช่วยย่อยน้ำตาลแล็กโทสในนมให้เป็นกรดแล็กติก ทำให้มีภาวะกรดและมีรสเปรี้ยวโดยมีความเป็นกรด-เบสอยู่ระหว่าง 3.8-4.6 นมเปรี้ยว มี 2 ชนิด คือ ชนิดแรกเป็นนมเปรี้ยวที่มีลักษณะเป็นน้ำคล้ายเครื่องดื่ม อีกชนิดหนึ่งเป็นนมเปรี้ยวที่มีลักษณะเหลวข้นที่เรียกว่า โยเกิร์ต

## ประวัติ
นักประวัติศาสตร์มีความเห็นว่า โยเกิร์ตเป็นอาหารที่รวมอยู่ในโภชนาการของชนเผ่าทราเซียน อันเป็นบรรพบุรุษเก่าแก่ที่สุดของชาวบัลแกเรีย ชาวทราเซียนเก่งในการเลี้ยงแกะ คำว่า yog ในภาษาทราเซียน แปลว่า หนาหรือข้น ส่วน urt แปลว่า น้ำนม คำ yoghurt น่าจะได้มาจากการสมาสของคำทั้งสองข้างต้น ในยุคโบราณราวศตวรรษที่ 4 ถึง 6 ก่อนคริสตกาล ชาวทราเซียนมีวิธีการเก็บรักษาน้ำนมไว้ในถุงที่ทำจากหนังแกะ เวลาเดินทางก็เอาถุงนี้คาดเอวไว้ ความอบอุ่นจากร่างกายร่วมกับจุลชีพที่มีอยู่ในหนังแกะ ช่วยให้เกิดปฏิกิริยาการหมักขึ้น น้ำนมในถุงก็กลายสภาพเป็นโยเกิร์ตไป

นักวิทยาศาสตร์บางคนสันนิษฐานว่า สิ่งที่มีมาก่อนโยเกิร์ตน่าจะเป็นน้ำนมหมักที่ใช้ดื่ม เรียกว่า คูมิส (Kumis) น้ำนมชนิดนี้ทำมาจากน้ำนมม้า โดยชนเผ่าที่มาอยู่ก่อนหน้าชาวบัลแกเรีย เช่น ชนเผ่าที่เร่ร่อนที่อพยพย้ายถิ่นฐานจากทวีปเอเชียมายังคาบสมุทรบอลข่าน ในปี ค.ศ. 681

ในยุโรปตะวันตก โยเกิร์ตปรากฏขึ้นเป็นครั้งแรกในศตวรรษที่ 16 ในราชสำนักของพระเจ้าฟร็องซัวที่ 1 แห่งฝรั่งเศส ครั้งนั้นกษัตริย์พระองค์นี้ประชวร มีพระอาการปั่นป่วนในท้อง แพทย์ชาวตุรกีผู้หนึ่งจึงทำการรักษาโดยให้เสวยโยเกิร์ตที่นำมาจากบัลแกเรีย เรื่องนี้ศาสตราจารย์คริสโต โชมาคอฟ รายงานไว้ในหนังสือ Bulgarian Yoghurt-Health and Longevity 

## ประโยชน์
นมเปรี้ยวเป็นอาหารที่ให้คุณค่าทางโภชนาการดีกว่านมสด เช่น โปรตีนเคซีนในนมเปรี้ยวจะถูกนำไปใช้ประโยชน์ต่อร่างกายได้ดีกว่า เพราะย่อยสลายได้ง่ายกว่า ดร.โยชิโร ชิมาซากิ ศึกษาว่าการกินนมเปรี้ยวที่มีกรดน้ำนมจะช่วยรักษาอนามัยปาก ป้องกันไม่ให้เป็นรำมะนาด

## ดูเพิ่ม
* คีเฟอร์
* พิ้งก์เบอร์รี่
* เรด แมงโก้

## อ้างอิง

หมวดหมู่:นมเปรี้ยว
หมวดหมู่:ผลิตภัณฑ์นม
หมวดหมู่:ขนมหวาน
หมวดหมู่:อาหารโบราณ
หมวดหมู่:อาหารสะดวกซื้อ
ชาวโบฮีเมีย

**ชาวโบฮีเมีย** เป็นชื่อกลุ่มชนในโบฮีเมีย ประเทศเช็กเกีย คำนี้หมายถึงกลุ่มผู้อาศัยในอาณาจักรโบฮีเมียด้วย

ปัจจุบันรู้จักกันว่าเป็นแฟชั่นการแต่งกายแนวยิปซี หรือเรียกสั้น ๆ ว่า "โบโฮ" รูปแบบไม่ตายตัว แต่มักพบเป็นผ้ามัดย้อม ฝ้าฝ้าย ส่วนใหญ่เป็นเสื้อแขนกุดหรือเสื้อสายเดี่ยว มีเครื่องประดับประเภท[หิน]] ลูกปัด เปลือกหอย ปะการัง ที่มาจากการแต่งตัวของพวกยิปซีเร่ร่อน

บโฮีเมี่ยน
พิพิธภัณฑ์บริติช

[thumb|upright=1.2|[Queen Elizabeth II Great Court|เกรทคอร์ทเป็นพื้นที่ที่พัฒนาในปี 2001 ล้อมรอบรีดดิงรูม]]

**บริทิชมิวเซียม** () ในย่านบลูมส์บรีของลอนดอน ประเทศอังกฤษ เป็นสถาบันสาธารณะที่ตั้งขึ้นเพื่ออุทิศให้แก่ประวัติศาสตร์มุนษย์, ศิลปะ และ วัฒนธรรม ของสะสมถาวรของพิพิธภัณฑ์มีจำนวนราวแปดล้านชิ้นและเป็นหนึ่งในพิพิธภัณฑ์ที่มีของสะสมมากที่สุดในโลก และครอบคลุมมากที่สุดในประวัติศาสตร์ ซึ่งได้มาจากการเก็บรวบรวมนับตั้งแต่สมัยของจักรวรรดิอังกฤษ เป็นต้นมา ทำให้พิพิธภัณฑ์สามารถบอกเล่าความเป็นมาของมนุษยชาติได้ตั้งแต่อดีต บริทิชมิวเซียมเป็นพิพิธภัณฑ์ที่เปิดแก่สาธารณะแห่งแรกของโลก

พิพิธภัณฑ์ก่อตั้งขึ้นในปี 1753 โดยส่วนใหญ่ได้มาจากของสะสมของแพทย์และนักวิทยาศาสตร์ชาวไอริช เซอร์ฮานส์ สโลน และเปิดสู่สาธารณะเป็นครั้งแรกในปี 1759 ในมอนทากูเฮาส์ ที่ตั้งของอาคารพิพิธภัณฑ์ในปัจจุบัน ในปัจจุบันมีสถาบันสาขาของพิพิธภัณฑ์มากมาย โดยสถาบันแรกที่แยกสาขาออกมาคือ พิพิธภัณฑ์ประวัติศาสตร์ธรรมชาติ ในปี 1881.

ความเป็นเจ้าของของพิพิธภัณฑ์เหนือโบราณวัตถุที่มีชื่อเสียงที่สุดบางชิ้นที่ได้มาจากประเทศอื่นยังคงเป็นที่ถกเถียงในระดับสากล โดยเฉพาะอย่างยิ่ง กรณีของงานสลักหินอ่อนเอลกิน จากกรีซ, ศิลารอเซตตา จากอียิปต์ และทองสัมฤทธิ์เบนิน จากราชวงศ์เบนิน

## อ้างอิง


## แหล่งข้อมูลอื่น
* เว็บไซต์หลักของบริติช มิวเซียม  
* ลำดับเหตุการณ์ในประวัติของบริติช มิวเซียม จากเว็บไซต์หลัก 


หมวดหมู่:พิพิธภัณฑ์ในลอนดอน
หมวดหมู่:สิ่งก่อสร้างในลอนดอนโบโรออฟคามเดิน
หมวดหมู่:พิพิธภัณฑ์ที่ก่อตั้งในปี พ.ศ. 2296
ลูกู

250px|thumb|ใบของต้นลูกู
**ลูกู** () เป็นผลไม้ทางภาคใต้ของไทย  บ้างก็เรียก *ลองกองป่า* ลักษณะผลคล้ายกับ ลองกอง แต่ผลใหญ่กว่า ทั้งนี้ลูก เนื้อมีกลิ่นฉุน ฉ่ำน้ำ  มีเมล็ดมาก  จึงนิยมนำมาปลูกเป็นต้นตอของลองกองในการขยายพันธุ์  

## อ้างอิง
* http://www.doa.go.th/public/agro-tourism/chanthaburi/chanthaburi.html 
* http://www.forest.go.th/balahala/repo2541/f06.html 

หมวดหมู่:ผลไม้
นเรศ สัตยารักษ์

**นเรศ สัตยารักษ์** เป็นนักธรณีวิทยาชาวไทย ผู้ค้นพบไดโนเสาร์ซิตตะโกซอรัสชนิดใหม่ และได้รับการตั้งชื่อว่าซิตตะโกซอรัส สัตยารักษ์กี ตามนามสกุลของเขาขณะที่ตำรงตำแหน่งนักธรณีวิทยา กรมทรัพยากรธรณี

นเรศ สัตยารักษ์ จบการศึกษาจาก ภาควิชาธรณีวิทยา มหาวิทยาลัยเชียงใหม่ ปัจจุบันเกษียณอายุราชการแล้ว ในตำแหน่งผู้ตรวจราชการกระทรวงพลังงาน

## เครื่องราชอิสริยาภรณ์

## อ้างอิง

* ข้อมูลจากกระทรวงพลังงาน 

หมวดหมู่:นักวิชาการชาวไทย
หมวดหมู่:นักธรณีวิทยาชาวไทย
ซี. เอส. ลิวอิส

**ไคลฟ์ สเตเปิลส์ ลิวอิส** (; 29 พฤศจิกายน ค.ศ. 1898 — 22 พฤศจิกายน ค.ศ. 1963) หรือรู้จักในนาม **ซี.เอส. ลิวอิส** เป็นนักเขียนที่เป็นที่รู้จักจากวรรณกรรมชุดตำนานแห่งนาร์เนีย ซึ่งได้แปลเป็นภาษาต่างๆ มากกว่า 30 ภาษา และมียอดขายรวมทั่วโลกไปแล้วมากกว่า 100 ล้านเล่ม

ลิวอิสเกิดที่เบลฟัสต์ ประเทศไอร์แลนด์ สำเร็จการศึกษาจากมหาวิทยาลัยออกซฟอร์ด และได้เป็นอาจารย์ที่วิทยาลัยแม็กดาเลน ออกซฟอร์ด เป็นเวลาเกือบสามสิบปี เขาเป็นสหายสนิทของเจ. อาร์. อาร์. โทลคีน ผู้แต่งเดอะลอร์ดออฟเดอะริงส์ด้วย ทั้งสองเป็นอาจารย์ที่มหาวิทยาลัยออกซฟอร์ด เป็นนักวิชาการรุ่นใหม่ที่มีบทบาทในการปฏิรูปหลักสูตรภาษาอังกฤษในมหาวิทยาลัย และเป็นกลุ่มผู้ก่อตั้งชมรมอิงคลิงส์ในยุคเริ่มต้น ต่อมาเขาจึงได้มาเป็นศาสตราจารย์ที่มหาวิทยาลัยเคมบริดจ์ ในตำแหน่ง Professor of Medieval and Renaissance Literature (ศาสตราจารย์ด้านวรรณกรรมยุคกลางและยุคเรเนสซองส์) คนแรกของมหาวิทยาลัยเคมบริดจ์

นอกจากเรื่องชุดนาร์เนียแล้ว ลิวอิสเขียนหนังสือเกี่ยวกับหลักความเชื่อทางศาสนา ผลงานวิชาการ และบทกวีหลายเล่ม เช่น The Pilgrim's Regress (1933) The Allegory of Love (1936) Out of the Silent Planet (1938)

## แรงบันดาลใจ
ในวัยเด็กลิวอิสชอบฟังเทพนิยาย นิทานเกี่ยวกับเทพปกรณัมต่างๆ ซึ่งพี่เลี้ยงชาวไอริชของเขาได้เล่าให้ฟัง โดยลิวอิสได้กล่าวว่าแรงบันดาลใจในการแต่งนิยายเรื่องตู้พิศวงนั้นเกิดเป็นภาพอยู่ในสมองของเขาตั้งแต่อายุสิบหกปี ในช่วงระหว่างสงครามโลกครั้งที่สอง เมื่อเด็กในกรุงลอนดอนต้องอพยพลี้ภัยไปยังชนบท มีเด็ก 4 คนได้ถูกจัดให้มาพักอยู่ในบ้านของเขา เขาจึงเริ่มเขียนเรื่องขึ้นเรื่องหนึ่งให้เด็กเหล่านั้นอ่าน เริ่มต้นเรื่องด้วยเด็ก 4 คนชื่อ แอนน์ มาร์ติน โร้ส และปีเต้อร์ ซึ่งถูกส่งออกจากเมืองหลวง เพราะต้องหลบภัยทางอากาศ แต่หลังจากนั้นหลายปีเขาจึงนำมาเขียนใหม่โดยเปลี่ยนชื่อเด็ก 4 คนนั้นเป็น ปีเต้อร์ ซูซาน เอ็ดมันด์ และลูซี่ เด็กทั้ง 4 คนเข้าไปในอีกโลกหนึ่ง ซึ่งเขาตั้งชื่อว่านาร์เนีย

## นาร์เนีย
นิยายชุดนาร์เนียของลิวอิสมีทั้งหมด 7 เล่ม เมื่อตีพิมพ์ตอนแรก ตู้พิศวง ในปี ค.ศ. 1950 ก็ได้รับความนิยมอย่างมาก หากภาพยนตร์มหันตภัยแห่งแหวนคือเรื่องราวสำหรับผู้ใหญ่แล้ว นาร์เนียคงเป็นเรื่องราวสนุกสนานสำหรับเด็กอย่างแน่นอน โดยผสมผสานคติทางศาสนาคริสต์ได้ลงตัวสุดแยบยล ต่างจากนิทานชาดกซึ่งมักจะสรุปทุกสิ่งยัดเยียดต่อผู้อ่านและผู้ชมอย่างโจ่งแจ้ง

การสื่อสารเชิงสัญลักษณ์คล้ายใน พ่อมดแห่งออซ โดยแสดงออกถึงความไร้เดียงสาของเด็กซึ่งถูกผู้ใหญ่ทอดทิ้ง ต้องการหลีกหนีโลกแห่งความจริงอันโหดร้ายไปผจญภัยในดินแดนแห่งจินตนาการ และสื่อสารให้เห็น **ความดี-ความชั่ว** ผ่านตัวละคร,สรรพสัตว์ สุดท้ายพวกเด็กๆ ก็จะสับสนกับการตัดสินใจกลับสู่โลกปัจจุบันอันน่าเบื่อหน่าย หรือจะอยู่ต่อในดินแดนมหัศจรรย์ที่พวกเขากลายเป็นวีรบุรุษ

## ดูเพิ่ม
* สัญลักษณ์แฝงคติ

หมวดหมู่:นักเขียนชาวไอริช
หมวดหมู่:นาร์เนีย
หมวดหมู่:บุคคลจากเบลฟาสต์
หมวดหมู่:บุคคลจากมหาวิทยาลัยออกซฟอร์ด
หมวดหมู่:บุคคลจากมหาวิทยาลัยเคมบริดจ์
รูปวงกลม

thumb|รูปวงกลมที่แสดงถึงรัศมี เส้นผ่านศูนย์กลาง จุดศูนย์กลาง และเส้นรอบวง

**รูปวงกลม**เป็นรูปร่างที่ประกอบไปด้วยจุดทุกจุดบนระนาบที่มีระยะห่างจากจุด ๆ จุดหนึ่งเป็นระยะคงที่ ระยะห่างนั้นเรียกว่ารัศมี 

เส้นรอบวง คือเส้นรอบรูปของรูปวงกลม ส่วนโค้ง (arc) คือส่วนหนึ่งที่เชื่อมต่อกันของเส้นรอบวง คอร์ด (chord) คือส่วนของเส้นตรงที่มีจุดปลายทั้งสองบรรจบอยู่บนเส้นรอบวง เส้นผ่านศูนย์กลาง คือคอร์ดที่ลากผ่านจุดศูนย์กลาง มีความยาวเป็นสองเท่าของรัศมี และเป็นคอร์ดที่ยาวที่สุดในรูปวงกลม

รูปวงกลมเป็นเส้นโค้ง (curve) แบบปิดที่แบ่งระนาบออกเป็นพื้นที่ภายในกับพื้นที่ภายนอก พื้นที่ภายในรูปวงกลมเรียกว่า จาน (disk)

รูปวงกลมเป็นกรณีพิเศษของรูปวงรีที่มีโฟกัส (focus) อยู่ที่จุดเดียวกันนั่นคือจุดศูนย์กลาง นอกจากนี้รูปวงกลมยังเป็นภาคตัดกรวยที่เกิดจากการตัดด้วยระนาบที่ตั้งฉากกับแกนของทรงกรวย เป็นต้น

ในเรขาคณิตแบบยุคลิด และจุดที่กำหนดเรียกว่าจุดศูนย์กลาง สามจุดใด ๆ ที่ไม่อยู่บนเส้นตรงเดียวกัน จะสามารถวาดรูปวงกลมผ่านทั้งสามจุดได้เพียงวงเดียว

## ผลการวิเคราะห์
thumb|right|รูปวงกลมรัศมี 1 หน่วย และมีจุดศูนย์กลางอยู่ที่ (1.2, −0.5)
ในระนาบ *x-y* ของระบบพิกัดคาร์ทีเซียน รูปวงกลมที่มีจุดศูนย์กลางอยู่ที่ (*a*, *b*) และมีรัศมีเท่ากับ *r* หน่วย คือเซตของจุดทุกจุดบน (*x*, *y*) ที่ทำให้
::(x - a)^2 + (y - b)^2 = r^2 \,\!

สมการดังกล่าวคล้อยตามทฤษฎีบทพีทาโกรัสที่ใช้บนจุดทุกจุดบนรูปวงกลม ถ้าหากรูปวงกลมมีจุดศูนย์กลางอยู่ที่ (0, 0) ดังนั้นสูตรนี้สามารถลดรูปเหลือเพียง
::x^2 + y^2 = r^2 \,\!

เมื่อแสดงในรูปสมการอิงตัวแปรเสริม (*x*, *y*) สามารถเขียนได้โดยใช้ฟังก์ชันตรีโกณมิติ ไซน์และโคไซน์ ดังนี้
::x = a + r \cos{t} \,\!
::y = b + r \sin{t} \,\!

โดยที่ *t* เป็นตัวแปรเสริม หมายถึงค่าของมุม ที่รังสีจากจุดศูนย์กลางไปยัง (*x*, *y*) ทำมุมกับแกน *x* นอกจากนั้น ในพิกัดแบบสเตอริโอกราฟ รูปวงกลมสามารถวาดได้จากสมการต่อไปนี้
::x = a + r \frac{2t}{1+t^2}-y = b + r \frac{1-t^2}{1+t^2}

ในพิกัดเอกพันธุ์ (homogeneous coordinates) ภาคตัดกรวยที่เป็นรูปวงกลมในแต่ละระนาบคือ
::ax^2 + ay^2 + 2b_1xz + 2b_2yz + cz^2 = 0 \,\!
ภาคตัดกรวยใด ๆ จะสามารถพิสูจน์ได้ว่าเป็นรูปวงกลม ก็ต่อเมื่อจุด I(1: i: 0) และจุด J(1: −i: 0) วางอยู่บนระนาบของภาคตัดกรวยนั้น ซึ่งทั้งสองจุดนี้เรียกว่า จุดเชิงวงกลม ณ อนันต์ (circular point at infinity)

สมการของรูปวงกลมในระบบพิกัดเชิงขั้วคือ
::r^2 - 2 r r_0 \cos(\theta - \varphi) + r_0^2 = a^2 \,\!

## ดูเพิ่ม

* จุดคอนซายคลิก (Concyclic points)
* ทรงกลม
* พาย

หมวดหมู่:เส้นโค้ง
หมวดหมู่:วงกลม
หมวดหมู่:ภาคตัดกรวย
หมวดหมู่:พาย (ค่าคงตัว)
ตัวเลขอาหรับ

**ตัวเลขอาหรับ** () หรือ **ตัวเลขอาหรับตะวันตก** ()  เป็นเลขโดด 10 ตัว ได้แก่: , , , , , , , ,  และ  โดยเป็นสัญลักษณ์ที่ใช้เขียนจำนวนเลขฐานสิบที่มีผู้ใช้งานมากที่สุด สามารถเขียนเลขฐานอื่น ๆ เช่น เลขฐานแปด และใช้เป็นตัวระบุตัวตน เช่น ป้ายทะเบียน

คำนี้มักใช้เพื่อหมายถึงจำนวนเลขฐานสิบอย่างไม่ถูกต้อง โดยเฉพาะเมื่อตั้งอยู่ตรงข้ามกับ *[[ตัวเลขโรมัน]]* อย่างไรก็ตาม เลขฐานสิบได้รับการพัฒนาก่อนการคิดค้นตัวเลขอาหรับในอนุทวีปอินเดียด้วยสัญลักษณ์อื่น ๆ นอกจากนี้ ตัวเลขอาหรับยังสามารถใช้ได้หลายแบบนอกจากเลขฐานสิบ บางครั้งเรียกชุดสัญลักษณ์ทั้งหมดที่ใช้เขียนเลขฐานสิบว่า **ตัวเลขฮินดู-อาหรับ**

## ประวัติ
### ต้นกำเนิดสัญลักษณ์เลขอาหรับ

เหตุผลที่ตัวเลขเหล่านี้มีชื่อเรียกว่า "ตัวเลขอาหรับ" ในทวีปยุโรปและอเมริกาก็เพราะว่าผู้พูดภาษาอาหรับจากสเปนและแอฟริกานำตัวเลขเหล่านี้ (ซึ่งใช้กันจากลิเบียถึงโมร็อกโก) เข้าสู่ยุโรปในคริสต์ศตวรรษที่ 10 ในขณะที่ส่วนตะวันออกของคาบสมุทรอาหรับ ชาวอาหรับใช้ตัวเลขอาหรับตะวันออกหรือ "มัชริกี": ٠ ١ ٢ ٣ ٤ ٥ ٦ ٧ ٨ ٩

อันนะซะวีเขียนในช่วงต้นคริสต์ศตวรรษที่ 11 ไว้ว่า นักคณิตศาสตร์ยังไม่เห็นด้วยกับรูปแบบตัวเลข แต่ส่วนใหญ่ยอมรับที่จะฝึกกับรูปตัวเลขที่มีชื่อว่า ตัวเลขอาหรับตะวันออก ตัวอย่างลายลักษณ์อักษรแรกสุดของตัวเลขมาจากอียิปต์และอยู่ในช่วง ค.ศ. 873–874 โดยมีตัวเลข "2" สามแบบและตัวเลข "3" สองแบบ และรูปแบบต่าง ๆ เหล่านี้บ่งบอกถึงความแตกต่างที่ภายหลังมีชื่อว่าตัวเลขอาหรับตะวันออกและตัวเลขอาหรับตะวันตก ตัวเลขอาหรับตะวันตกเริ่มมีผู้ใช้งานในอัลมัฆริบและอัลอันดะลุสมาตั้งแต่คริสต์ศตวรรษที่ 10 เป็นต้นมา

ตำนานยอดนิยมอ้างว่าสัญลักษณ์เหล่านี้ได้รับการออกแบบมาเพื่อระบุค่าตัวเลขผ่านจำนวนมุมที่มีอยู่ แต่ไม่มีหลักฐานใดมาสนับสนุนสิ่งนี้ และตำนานสามารถปรับรูปแบบตัวเลขหลักใดก็ตามที่อยู่ถัดจากเลข 4 ได้ยาก

## เทียบตัวเลขแบบอื่น

## หมายเหตุ

## อ้างอิง

## ข้อมูล
* 
* 

## อ่านเพิ่ม
*.
*.
*.
*.
*.
*.

## แหล่งข้อมูลอื่น

* Development of Hindu Arabic and Traditional Chinese Arithmetic 
* History of Counting Systems and Numerals. Retrieved 11 December 2005.
* The Evolution of Numbers . 16 April 2005.
* O'Connor, J. J. and Robertson, E. F. Indian numerals . November 2000.
* History of the numerals
** Arabic numerals
** Hindu-Arabic numerals
** Numeral & Numbers' history and curiosities
** Gerbert d'Aurillac's early use of Hindu-Arabic numerals  at Convergence 

หมวดหมู่:ระบบเลข
สุวรรณภูมิ (แก้ความกำกวม)

**สุวรรณภูมิ** หรือ **สุพรรณภูมิ** (อักษรเทวนาครี:सुवर्णभूमि) เป็นภาษาสันสกฤต แปลว่า แผ่นดินทอง อาจหมายถึง
* สุวรรณภูมิ
* แคว้นสุพรรณภูมิ
* ท่าอากาศยานสุวรรณภูมิ ท่าอากาศยานบริการเชิงพาณิชย์หลักของประเทศไทย ในตำบลราชาเทวะ อำเภอบางพลี จังหวัดสมุทรปราการ
** สถานีสุวรรณภูมิ สถานีรถไฟฟ้าแอร์พอร์ต เรล ลิงก์ ตั้งอยู่ในอาคารท่าอากาศยานสุวรรณภูมิ
* พรรคสุวรรณภูมิ
* สุวรรณภูมิมหานคร
* ราชวงศ์สุพรรณภูมิ  
* อำเภอสุวรรณภูมิ อำเภอในจังหวัดร้อยเอ็ด
* มหาวิทยาลัยเทคโนโลยีราชมงคลสุวรรณภูมิ

หมวดหมู่:หน้าแก้ความกำกวมชื่อสถานที่
33

**33** (**สามสิบสาม**) เป็นจำนวนธรรมชาติที่อยู่ถัดจาก 32 (สามสิบสอง) และอยู่ก่อนหน้า 34 (สามสิบสี่)

## คำเติมนำหน้า
* ภาษากรีก 
* ภาษาละติน 

## ความหมาย
* 33 เป็นเลขอะตอมของ อาร์ซีนิก
* 33 เป็นหมายเลขทางหลวงแผ่นดินของ ถนนสุวรรณศร
* ซอยที่ 33 ของถนนจรัญสนิทวงศ์ มีอีกชื่อว่า ซอยวัดรวกสุทธาราม

## ในทางคณิตศาสตร์

หมวดหมู่:จำนวนเต็ม
อำเภอหนองกุงศรี

**หนองกุงศรี** เป็นอำเภอหนึ่งของจังหวัดกาฬสินธุ์ เดิมเป็นเขตท้องที่ของอำเภอสหัสขันธ์ทั้งหมด ก่อนที่จะย้ายมาขึ้นกับอำเภอท่าคันโทในปี พ.ศ. 2505 ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอท่าคันโท และยกฐานะเป็นอำเภอในวันที่ 25 มีนาคม 2522

## ที่ตั้งและอาณาเขต
อำเภอหนองกุงศรีตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอท่าคันโท และอำเภอวังสามหมอ (จังหวัดอุดรธานี)
* **ทิศตะวันออก** ติดต่อกับอำเภอสามชัย อำเภอสหัสขันธ์ และอำเภอเมืองกาฬสินธุ์
* **ทิศใต้** ติดต่อกับอำเภอเมืองกาฬสินธุ์ อำเภอยางตลาด และอำเภอห้วยเม็ก 
* **ทิศตะวันตก** ติดต่อกับอำเภอห้วยเม็ก และอำเภอกระนวน (จังหวัดขอนแก่น)

## การแบ่งเขตการปกครอง
### การปกครองส่วนภูมิภาค
อำเภอหนองกุงศรีแบ่งพื้นที่การปกครองออกเป็น 9 ตำบล 113 หมู่บ้าน ได้แก่

### การปกครองส่วนท้องถิ่น
ท้องที่อำเภอหนองกุงศรีประกอบด้วยองค์กรปกครองส่วนท้องถิ่น 10 แห่ง ได้แก่
* **เทศบาลตำบลหนองกุงศรี** ครอบคลุมพื้นที่บางส่วนของตำบลหนองกุงศรีและตำบลลำหนองแสน
* **เทศบาลตำบลหนองหิน** ครอบคลุมพื้นที่บางส่วนของตำบลดงมูลและตำบลหนองหิน
* **เทศบาลตำบลคำก้าว** ครอบคลุมพื้นที่ตำบลหนองกุงศรี (นอกเขตเทศบาลตำบลหนองกุงศรี)
* **เทศบาลตำบลหนองบัว** ครอบคลุมพื้นที่ตำบลหนองบัวทั้งตำบล
* **เทศบาลตำบลหนองสรวง** ครอบคลุมพื้นที่ตำบลหนองสรวงทั้งตำบล
* **เทศบาลตำบลดงมูล** ครอบคลุมพื้นที่ตำบลดงมูล (นอกเขตเทศบาลตำบลหนองหิน)
* **เทศบาลตำบลหนองใหญ่** ครอบคลุมพื้นที่ตำบลหนองใหญ่ทั้งตำบล
* **องค์การบริหารส่วนตำบลโคกเครือ** ครอบคลุมพื้นที่ตำบลโคกเครือทั้งตำบลและตำบลลำหนองแสน (นอกเขตเทศบาลตำบลหนองกุงศรี)
* **องค์การบริหารส่วนตำบลเสาเล้า** ครอบคลุมพื้นที่ตำบลเสาเล้าทั้งตำบล
* **องค์การบริหารส่วนตำบลหนองหิน** ครอบคลุมพื้นที่ตำบลหนองหิน (นอกเขตเทศบาลตำบลหนองหิน)

## การศึกษา
**สถาบันอาชีวศึกษา**
* วิทยาลัยการอาชีพหนองกุงศรี

## แหล่งข้อมูลอื่น
* หนองกุงศรีดอตคอม  เว็บไซต์รวมเรื่องราว กิจกรรมข่าวสาร และชุมชนของคนหนองกุงศรี

## อ้างอิง

หนองกุงศรี
กลุ่มอาการคาร์ปัลทันเนล

**กลุ่มอาการคาร์ปัลทันเนล** (; **CTS**) หรือชื่ออื่น ๆ **ประสาทถูกกดในช่องผ่านข้อมือ**, **กลุ่มอาการช่องข้อมือ**, **กลุ่มอาการชาและปวดที่มือ** เป็นอาการทางการแพทย์ที่เกิดจากการกดทับเส้นประสาทมีเดียรช่วงที่ผ่านข้อมือตรงบริเวณคาร์ปัลทันเนล อาการที่พบหลัก ๆ ได้แก่ความเจ็บปวด, อาการชา และ เจ็บเหมือนโดนหนามทิ่มในนิ้วโป้ง, นิ้วชี้, นิ้วกลาง และนิ้วนางฝั่งนิ้วโป้ง อาการมักจะแสดงออกและเพิ่มขึ้นอย่างค่อยเป็นค่อยไปในเวลากลางคืน การเจ็บปวดอาจลามไปถึงแขน และอาจพบการที่ไม่สามารถกำมือได้ นอกจากนี้หากไม่ได้รับการรักษาและทิ้งไว้ กล้ามเนื้อที่ฐานของนิ้วโป้งจะฟีบลง ในกรณีส่วนใหญ่มักพบว่ามือทั้งสองข้างแสดงอาการ

ปัจจัยเสี่ยงของการเกิดอาการได้แก่โรคอ้วน, การทำงานที่ต้องใช้ข้อมือบ่อย ๆ, การตั้งครรภ์, พันธุกรรม และ โรคไขข้อรูมาตอยด์ นอกจากนี้ยังมีหลักฐานที่อาจเสนอ (tentative evidence) ว่าภาวะไฮโปไทรอยด์อาจเพิ่มความเสี่ยงต่อการเกิดอาการเช่นกัน นอกจากนี้ยังพบว่าโรคเบาหวานมีความเชื่อมโยงที่อ่อนมากกับโรคนี้ และการใช่ยาคุมกำเนิดก็ไม่พบว่ามีส่วนเกี่ยวข้องกับความเสี่ยงเกิดโรคแต่อย่างใด ชนิดของการทำงานที่ใช้ข้อมือมาก เช่น การทำงานบนคอมพิวเตอร์, การทำงานกับเครื่องมือที่มีการสั่น เช่น เครื่องขุดเจาะถนน และการทำงานที่ต้องมีการกำมือแน่น การวินิจฉัยอาการนั้นขึ้นอยู่กับอาการแสดงและการทดสอบทางกายบางประการ นอจกากนี้สามารถยืนยันผลการตรวจสอบได้ด้วยการตรวจอิเล็กโทรไดแอกนอซิส

ในประเทศไทย เมื่อปี 2013 พบว่ามีรายงานผู้ป่วยด้วยอาการนี้อยู่ราว 100,000 กรณีต่อปี ผู้ป่วยส่วนมากเป็นผู้ที่ประกอบอาชีพที่ต้องมีการมัดหนังยาง, แม่บ้าน, คนครัว และพนักงานออฟฟิศ ในขณะที่ราว 5% ของประชากรสหรัฐอเมริกามีอาการนี้ มักเริ่มต้นในวัยผู้ใหญ่ และพบในผู้หญิงมากกว่าผู้ชาย มากถึง 33% ของผู้ป่วยมักมีอาการที่ดีขึ้นเองในเวลาเกือบปี โรคนี้เป็นที่รู้จักและอธิบายอย่างจริงจังในช่วงหลังสงครามโลกครั้งที่สอง

## อ้างอิง

## แหล่งข้อมูลอื่น

* Carpal Tunnel Syndrome Fact Sheet (National Institute of Neurological Disorders and Stroke) 
* NHS website carpal-tunnel.net provides a free to use, validated, online self diagnosis questionnaire for CTS
*
มหากาพย์

[thumb|จารึก[มหากาพย์กิลกาเมช]]
**มหากาพย์** () คือ วรรณคดีที่เล่าเรื่องราวของวีรบุรุษหรือวัฒนธรรม มักเป็นเรื่องที่เก่าแก่ มีโครงเรื่องซับซ้อนและยาว ตัวละครมากมาย และได้รับการยกย่อง มหากาพย์โดยมากในเอเชีย จะเป็นการแสดงให้เห็นถึงความเชื่อหรือศาสนาของชาตินั้น ๆ

## มหากาพย์บางส่วน
* *[[มหากาพย์กิลกาเมช]]* (เมโสโปเตเมีย)
* *[[เอนูมาเอลิช]]* (บาบิโลเนีย)
* *[[อีเลียด]]* โดยโฮเมอร์ (กรีกโบราณ)
* *[[โอดิสซีย์]]* โดยโฮเมอร์ (กรีกโบราณ)
* *[[มหาภารตะ]]* โดยฤๅษีวยาส (อินเดีย)
* *[[รามายณะ]]* โดยฤๅษีวาลมีกิ (อินเดีย)
* *[[อีนีอิด]]* โดยเวอร์จิล (โรมัน)
* *[[เมทามอร์โฟซีส]]* โดยออวิด (โรมัน)
* *[[ธีเบอิด]]* โดยสเตชิอัส (โรมัน)
* *[[พุทธจริต]]* โดยพระอัศวโฆษ (อินเดีย)
* *[[เบวูล์ฟ]]* (อังกฤษเก่า)
* *[[ชอฮ์นอเม]]* โดยเฟร์โดว์ซี (เปอร์เซีย)
* *[[นีเบอลุงเงินลีท]]* (เยอรมันเก่าสมัยกลาง)
* *[[ดีวีนากอมเมเดีย]]* โดยดันเต อาลีกีเอรี (อิตาลี)
* *[[ตำนานเฮเกะ]]* (ญี่ปุ่น)
* *[[อุชลูซีอาดัช]]* โดยลูวิช วัช ดึ กามอยช์ (โปรตุเกส)
* *[[แพระไดส์ลอสต์]]* โดยจอห์น มิลตัน (อังกฤษ)
* *[[กาเลวาลา]]* โดยเอเลียส เลินน์รูต (ฟินแลนด์)

หมวดหมู่:มหากาพย์
ธรณีสัณฐาน

[250px|thumb|ภูเขาทรวงกรวยใน[รัฐซัลตา ประเทศอาร์เจนตินา]]

**ธรณีสัณฐาน** หมายถึง แบบรูป หรือลักษณะของเปลือกโลก ที่มีรูปพรรณสัณฐานต่าง ๆ กัน เช่น เป็นภูเขา ที่ราบสูง ที่ราบ และอื่น ๆ การศึกษาเกี่ยวกับลักษณะภูมิประเทศเรียกว่า ธรณีสัณฐานวิทยาส่วนผู้ที่ทำหน้าที่ในการศึกษาธรณีสัณฐาน รวมถึงผู้เชี่ยวชาญทางด้านนี้เรียกว่า นักธรณีวิทยา

## แหล่งข้อมูลอื่น
* 

หมวดหมู่:ภูมิทัศน์
นักแสดง

**นักแสดง** คือ บุคคลที่ประกอบอาชีพเป็นผู้แสดง เช่น ศิลปิน, นักรำ, นักเต้น, นักดนตรี ซึ่งแสดง ท่าทาง ร้องกล่าว พากย์ แสดงตามบทเพื่อเผยแพร่ต่อผู้ชม และอื่นอื่น ซึ่งเป็นผู้มีลิขสิทธิ์ตามหลักทั่วไป กล่าวคือ เป็นผู้ที่ได้ใช้ความคิดสร้างสรรค์งานขึ้นมา

นักแสดงนั้น ไม่จำกัดว่าจะเป็นบุคคลเพศ, อาชีพ, หรือ อายุเท่าไร แต่จำเป็นต้องมีความสามารถทางด้านการการแสดงออกทางสีหน้า อารมณ์และองค์ประกอบอื่น ๆ ร่วมด้วย โดยมาก คำว่า นักแสดง มักจะใช้เรียกว่า ดารา เสมอไป

นักแสดงถือว่าเป็นสื่อกลางระหว่างนักแสดงหรือผู้สร้างผลงานกับผู้ชมคนดู

## อ้างอิง

หมวดหมู่:คำศัพท์โทรทัศน์
หมวดหมู่:อาชีพ
หมวดหมู่:การบันเทิง
ดับลินคอร์

**ดับลินคอร์** () เป็นหนึ่งในแบบแผนของข้อมูลอภิพันธุ์หรือที่เรียกว่า"เมทาดาทา"ที่ใช้ในการอธิบายเนื้อหาและบริบทของงานดิจิทัลเช่น วีดิทัศน์ เสียง ภาพ ข้อความ และสื่อผสม เช่น เว็บเพจ อิมพลีเมนเทชั่นปัจจุบันของดับลินคอร์อยู่บนพื้นฐานของ XML และ Resource Description Framework (RDF)

Dublin Core Metadata Elements ประกอบด้วยรายการที่แสดงลักษณะพื้นฐานของสารสนเทศ 15 ข้อ เพื่อให้พัฒนาข้อมูลดิจิทัล และทำดัชนีสำหรับสืบค้นได้อย่างมีประสิทธิภาพดังต่อไปนี้
# TITLE ชื่อเรื่อง   
# AUTHOR OR CREATOR ผู้แต่ง หรือ เจ้าของงาน   
# SUBJECT OR KEYWORDS หัวเรื่อง หรือ คำสำคัญ   
# DESCRIPTION ลักษณะ   
# PUBLISHER สำนักพิมพ์   
# OTHER CONTRIBUTORS ผู้ร่วมงาน   
# DATE ปี   
# RESOURCE TYPE ประเภท   
# FORMAT รูปแบบ   
# RESOURCE IDENTIFIER รหัส   
# SOURCE ต้นฉบับ   
# LANGUAGE ภาษา   
# RELATION เรื่องที่เกี่ยวข้อง   
# COVERAGE สถานที่และเวลา   
# RIGHT MANAGEMENT สิทธิ

## อ้างอิง

* 

## แหล่งข้อมูลอื่น
* เว็บไซต์อย่างเป็นทางการ
* ดับลินคอร์เมทาเดตา  โดย ศูนย์บริการสารสนเทศทางเทคโนโลยี สวทช.
* ชุดหน่วยข้อมูลย่อยดับลินคอร์เมทาเดตา 1.1 (ศสท.) คำอธิบายเพื่อใช้อ้างอิง 
* “Using Dublin Core” คู่มือแนะนำการใช้งานอย่างเป็นทางการ
* Dublin Core Metadata Registry 
* Dublin Core Abstract Model

หมวดหมู่:การแทนความรู้
หมวดหมู่:ข้อมูลอภิพันธุ์
หมวดหมู่:วิทยาการสารสนเทศ
หมวดหมู่:บรรณารักษศาสตร์และสารนิเทศศาสตร์
หมวดหมู่:มาตรฐานไอเอสโอ
หมวดหมู่:เว็บเชิงความหมาย
น้ำท่วม

[thumb|300x300px|[อุทกภัยในประเทศไทย พ.ศ. 2554]]
**น้ำท่วม**เป็นการไหลล้นของห้วงน้ำซึ่งทำให้แผ่นดินจมอยู่ใต้น้ำ คำว่า "น้ำเอ่อล้น" (flowing water) ยังอาจใช้กับการไหลเข้าของกระแสน้ำ น้ำท่วมอาจเป็นผลของปริมาตรน้ำภายในแหล่งน้ำ เช่น แม่น้ำหรือทะเลสาบ ซึ่งไหลล้นหรือทลายคันดิน เป็นผลให้น้ำบางส่วนออกจากขอบเขตตามปกติของมัน

ขณะที่ขนาดของทะเลสาบหรือแหล่งน้ำอื่นมีความแตกต่างกันตามการเปลี่ยนแปลงหยาดน้ำฟ้าและ การละลายของหิมะตามฤดูกาล แต่น้ำนั้นมิใช่อุทกภัยที่สำคัญเว้นแต่น้ำนั้นออกมาคุกคามพื้นที่ดินที่มนุษย์ใช้ เช่น หมู่บ้าน นครหรือพื้นที่อยู่อาศัยอื่น 

น้ำท่วมยังสามารถเกิดในแม่น้ำได้ เมื่อการไหลนั้นเกินความจุของฝั่งน้ำ โดยเฉพาะอย่างยิ่งที่หัวเลี้ยว (bend) หรือทางน้ำโค้งตวัด (meander) อุทกภัยมักทำความเสียหายแก่บ้านและธุรกิจหากตั้งอยู่ในที่ราบน้ำท่วมถึงตามธรรมชาติ ขณะที่ความเสียหายอันเกิดจากอุทกภัยนั้นแท้จริงแล้วหมดไปได้โดยการย้ายออกจากแม่น้ำหรือแหล่งน้ำอื่น หากตั้งแต่สมัยโบราณ ผู้คนได้อาศัยและทำงานอยู่ริมน้ำเพื่อการยังชีพและได้ประโยชน์จากการท่องเที่ยวและการพาณิชย์ที่ถูกและง่ายโดยอาศัยอยู่ใกล้น้ำ การที่มนุษย์ยังคงอาศัยอยู่ในพื้นที่เสี่ยงน้ำท่วมนั้นเป็นหลักฐานว่า มูลค่าที่สัมผัสได้ของการอาศัยอยู่ใกล้น้ำมีมากเกินมูลค่าของน้ำท่วมที่เกิดซ้ำเป็นเวลา

## การควบคุม
[thumb|ฝายกั้นแม่น้ำฮัมเบอร์ใน[รัฐออนแทริโอ ประเทศแคนาดา]]
ในหลายประเทศทั่วโลก แม่น้ำซึ่งมีแนวโน้มว่าน้ำจะท่วมมักมีการจัดการอย่างระวัง การป้องกัน เช่น คันดิน ทางริมแม่น้ำ (bund) อ่างเก็บน้ำและฝาย (weir) ถูกใช้เพื่อป้องกันมิให้แม่น้ำพังตลิ่งเข้ามา เมื่อการป้องกันเหล่านี้ล้มเหลว จะมีการใช้มาตรการฉุกเฉิน เช่น กระสอบทรายหรือหลอดหรือท่อที่พองเคลื่อนย้ายง่าย น้ำท่วมชายฝั่งนั้นได้รับการจัดการในยุโรปและอเมริกาด้วยการป้องกันชายฝั่ง เช่น กำแพงกันคลื่นหรือกำแพงทะเล (sea wall), การสร้างหาดทรายและเกาะสันดอน

หลายคนเสนอว่า การสูญเสียพืชพรรณหรือการตัดไม้ทำลายป่าจะนำไปสู่ความเสี่ยงน้ำท่วมที่เพิ่มขึ้น เมื่อมีป่าตามธรรมชาติปกคลุมอยู่ ระยะเวลาที่น้ำท่วมควรลดลง การลดอัตราการตัดไม้ทำลายป่าจะช่วยลดความถี่การอุบัติและความรุนแรงของน้ำท่วมได้

## ผลกระทบ
น้ำท่วมมีผลกระทบรบกวนมากมายต่อถิ่นฐานและกิจกรรมเศรษฐกิจของมนุษย์ อย่างไรก็ดี น้ำท่วม (โดยเฉพาะอย่างยิ่งน้ำท่วมที่เกิดขึ้นบ่อยครั้ง/เล็กกว่า) ยังสามารถนำมาซึ่งประโยชน์ได้ เช่น การเติมน้ำบาดาลใหม่ ทำให้ดินอุดมสมบูรณ์ขึ้นและให้สารอาหารแก่ดินที่ขาดน้ำท่วมทำให้บางพื้นที่ โดยเฉพาะอย่างยิ่งพื้นที่แห้งแล้งหรือกึ่งแห้งแล้ง มีทรัพยากรน้ำที่สำคัญยิ่ง ที่ซึ่งเหตุการณ์หยาดน้ำฟ้าสามารถมีการกระจายไม่สม่ำเสมอมากตลอดทั้งปี น้ำจืดท่วมมีบทบาทสำคัญยิ่งในการรักษาระบบนิเวศในทางน้ำไหล และเป็นปัจจัยหลักในการรักษาความหลากหลายทางชีวภาพของที่ราบน้ำท่วมถึง น้ำท่วมได้เติมสารอาหารปริมาณมากแก่ทะเลสาบและแม่น้ำซึ่งทำให้การประมงดีขึ้นเป็นเวลาสองสามปี ซึ่งยังเป็นผลของความเหมาะสมของที่ราบน้ำท่วมถึงสำหรับการวางไข่ เพราะมีการล่าน้อยและสารอาหารมาก นกและปลาได้ประโยชน์จากการเพิ่มการผลิตซึ่งเป็นผลจากน้ำท่วม

น้ำท่วมเป็นเวลานั้นสำคัญต่อความเป็นอยู่ที่ดีของชุมชนโบราณตามแม่น้ำไทกริส-ยูเฟรทีส, ไนล์, สินธุ, คงคาและแม่น้ำเหลือง เป็นต้น ความอยู่รอดได้สำหรับแหล่งพลังงานทดแทนได้ทางอุทกวิทยานั้นมีมากกว่าในพื้นที่น้ำมีโอกาสท่วม

## น้ำท่วมครั้งร้ายแรงที่สุด
ด้านล่างเป็นรายการน้ำท่วมครั้งร้ายแรงที่สุดทั่วโลก แสดงถึงเหตุการณ์ที่มียอดผู้เสียชีวิตเกิน 200,000 คน

## อ้างอิง

หมวดหมู่:ภัยธรรมชาติ

หมวดหมู่:อุทกวิทยา
หมวดหมู่:น้ำท่วม
เวส สุนทรจามร

**เวส สุนทรจามร** หรือ **ครูเวส** นักประพันธ์เพลงที่มีผลงานแต่งทำนองให้กับวงสุนทราภรณ์ ร่วมกับครูแก้ว อัจฉริยะกุล ครูสุรัฐ พุกกะเวส เป็นจำนวนมาก เป็นครูเพลงที่มีลูกศิษย์ที่มีชื่อเสียงในวงการหลายคน เช่น วินัย จุลละบุษปะ, เพ็ญศรี พุ่มชูศรี ประพนธ์ สุนทรจามร, ธนิต ผลประเสริฐ เป็นบิดาของอุดม สุนทรจามร อดีตนักพากย์เสียงชาวไทย

## ประวัติ
เวส สุนทรจามร เกิดเมื่อวันที่ 5 เมษายน พ.ศ. 2442 ที่อำเภอปากท่อ จังหวัดราชบุรี มารดาชื่อ นางทองคำ สุนทรจามร บิดาเป็นทหาร ย้ายตามบิดาเข้ามาอยู่ที่กรุงเทพ เรียนหนังสือที่วัดอนงคาราม พ.ศ. 2457 ขณะอายุได้ 15 ปี ก็สมัครเป็นทหารอยู่ที่ กรมทหารราบที่ 3 ซึ่งอยู่บริเวณกระทรวงกลาโหม และได้ฝึกหัดแตรวงอยู่กับครูฝึกชื่อ สิบตรีอั้น ดีวิมล และครูอั้นได้พาออกไปรับงานนอก เป่าแตรเพลงโฆษณารถแห่หนัง เป่าแตรหน้าโรงหนังก่อนหนังฉาย และเป่าเพลงเชิด เพลงโอด ประกอบภาพยนตร์ 

ในสมัยรัชกาลที่ 7 มีการยุบ ย้ายหน่วยทหาร จึงลาออกไปสมัครเป็นทหารในกองแตรวงทหารมหาดเล็ก จนกระทั่งถูกยุบวงเมื่อ พ.ศ. 2475 จึงไปเป็นนักดนตรีของวงดนตรีเครื่องสายฝรั่งหลวง กรมมหรสพ ภายใต้การดูแลของพระเจนดุริยางค์ และเล่นดนตรีแนวแจ๊สกับ เรนัลโด ซีเกร่า  บิดาของแมนรัตน์ ศรีกรานนท์ในเวลาเดียวกันก็ตั้งคณะละครวิทยุ ชื่อ คณะสุนทรจามร ประพันธ์เพลงร่วมกับครูแก้ว อัจฉริยะกุล บันทึกเสียงวางจำหน่าย

พ.ศ. 2481 หลวงสุขุมนัยประดิษฐก่อตั้ง บริษัทไทยฟิล์มร่วมกับพระเจ้าวรวงศ์เธอ พระองค์เจ้าภาณุพันธ์ยุคล และนายพจน์ สารสิน จัดตั้งวงดนตรีประจำบริษัทเพื่ออัดเพลงประกอบภาพยนตร์ จึงมาชวนไปอยู่ด้วย โดยมีครูเอื้อ สุนทรสนาน เป็นหัวหน้าวง และมีโอกาสได้อัดเพลงยอดฮิตหลายเพลง เช่น เพลงบัวขาว, ลมหวน ของท่านผู้หญิงพวงร้อย อภัยวงศ์

เมื่อบริษัท ไทยฟิล์มเลิกกิจการ หลวงสุขุมนัยประดิษฐ จึงชวนให้ไปอยู่ที่วงดนตรีลีลาศกรมโฆษณาการที่ตั้งขึ้นใหม่  เป็นผู้ช่วยหัวหน้าวง โดยหัวหน้าวงคือครูเอื้อ สุนทรสนาน ในเวลาต่อมา จึงเปลี่ยนเป็นวงสุนทราภรณ์

ครูเวส เกษียณอายุราชการ เมื่อ พ.ศ. 2506 และลาออกจากวงสุนทราภรณ์ไปทำงานกับบริษัท ส่งเสียงตามสาย ในระหว่างนี้ได้แต่งเพลงร่วมกับ แก้ว อัจฉริยะกุล, สุรัฐ พุกกะเวส ให้กับห้างแผ่นเสียงและประกอบภาพยนตร์

ในโอกาสที่วงสุนทราภรณ์มีอายุครบ 25 ปี  วงดนตรีสุนทราภรณ์ได้เข้าเฝ้าพระบาทสมเด็จพระเจ้าอยู่หัว ได้ทรงมีรับสั่งถามถึงครูเวส สุนทรจามร และทรงแนะนำให้เล่นดนตรีต่อ  ครูเวสจึงได้กลับมาร่วมงานกับสุนทราภรณ์อีกครั้ง และเป็นครูสอนดนตรีที่โรงเรียนสุนทราภรณ์การดนตรี จนอายุได้ 75 ปี จึงยุติบทบาทด้านการเล่นดนตรีลง แต่ยังคงแต่งเพลงเรื่อยมา โดยเพลงสุดท้ายที่แต่ง คือ เพลง**ความหวังแห่งโดม**

เมื่อ พ.ศ. 2526 กลุ่มลูกศิษย์ลูกหาของครูเวส ร่วมกันจัดงานฉลองวันเกิดครบ 7 รอบ 84 ปี ให้ในวันที่ 4 เมษายน  ที่โรงแรมรัตนโกสินทร์ แต่ครูเวสก็เสียชีวิตเสียก่อน เมื่อวันที่ 28 มีนาคม พ.ศ. 2526 ก่อนหน้าวันงานเพียงไม่กี่วัน หลังจากป่วยเป็นโรคปอดอักเสบเรื้อรังมานานหลายปี

## ผลงานประพันธ์

ผลงานเพลงของครูเวสที่ได้รับความนิยมมาก ได้แก่ เพลง บุพเพสันนิวาส, พรหมลิขิต, ริมฝั่งน้ำ, กำพร้าคู่, ดอกฟ้าร่วง, สนต้องลม, กลิ่นดอกไม้, น้ำตาลใกล้มด, รักใครกันแน่, ชรอยบุญ, หนูเอย, รักอะไร, กังหันสวาท, ผู้ชายนี่น้า, ดอกไม้ใกล้มือ, สายลมครวญ, หงส์เหิร, ปรึกษารัก,  ทาสน้ำเงิน, เงาอโศก, คู่เสน่หา, นางในฝัน,  เป็นต้น

## แหล่งข้อมูลอื่น
* เวส สุนทรจามร

วเส
วเส
หมวดหมู่:บุคคลจากอำเภอปากท่อ
ลูกอมทรีบอร์

**ทรีบอร์** เป็นลูกอมสอดไส้ผลิตโดยบริษัทในเครือแคดเบอรี ชเวปส์, และนำเข้ามาจำหน่ายในประเทศไทยโดยบริษัท แคดเบอรี อาดัมส์ (ประเทศไทย) จำกัด

ทรีบอร์ในอดีตในช่วงทศวรรษที่ 80 ถึง 90 จะมีแพคเกจแบบห่อด้วยกระดาษพลาสติกชิ้นเดียวแล้วบิดเกลียวปิดด้านหัวกับด้านท้าย
พอมาในทศวรรษที่ 2000 จะมีการปรับโฉมhttp://www.manager.co.th/Daily/ViewNews.aspx?NewsID=2000000058870 เป็นอีกแบบที่มีลักษณะมิดชิดมากขึ้น

## ดูเพิ่ม
* ข้อมูลบริษัท แคดเบอรี อาดัมส์ 

หมวดหมู่:อาหารว่าง
หมวดหมู่:ธุรกิจอาหาร
พรู

**พรู** วงดนตรีสังกัดเบเกอรี่มิวสิก เกิดจากการรวมตัวกันของน้อย สุกี้ และคณิน ซึ่งเป็นพี่น้องร่วมเล่นดนตรีกันตั้งแต่เด็ก ๆ โดยเอกลักษณ์เฉพาะตัวของวงพรูคือความอิสระทางความคิด ที่สมาชิกแต่ละคนจะมีวิธีในการสื่อสารความคิดของตัวเองสู่สาธารณะอย่างอิสรเสรี เอกลักษณ์ที่สำคัญของพรูอีกประการหนึ่งคือ ลีลาการแสดงสดของวงพรูบนเวทีเป็นที่กล่าวขวัญมาก โดยเฉพาะกับนักร้องนำอย่างกฤษดา ที่มักจะประยุกต์การเต้นประเภทต่าง ๆ ไม่ว่าจะเป็นแจ๊สหรือบัลเลต์เข้ามาใส่ไว้ในบทเพลง ทำให้การแสดงโชว์ของพรูในแต่ละครั้งมีผู้เข้าชมเป็นจำนวนมาก

## สมาชิก
* กฤษดา สุโกศล แคลปป์ (น้อย) นักร้องนำ
* กมล สุโกศล แคลปป์ (สุกี้) มือกีต้าร์
* ยอดเถา ยอดยิ่ง (ยอด) มือเบส
* คณินญาน จันทรสมา (คณิน) มือกลอง

## ผลงาน
### อัลบั้ม
วงพรูออกอัลบั้มชุดแรกในปี พ.ศ. 2544 โดยใช้ชื่อว่า **[[Pru]]** โดยได้รับกระแสตอบรับเป็นอย่างดี เพลงเปิดตัวของทางอัลบั้มได้แก่ **[[แค่]]** และ **[[ทุกสิ่ง]]** พุ่งทะยานขึ้นติดชาร์จวิทยุจำนวนมาก

*

ไฟล์:อัลบั้มเปิดตัววงพรู.jpg|**1. ''[[PRU]]***<br />([[พ.ศ. 2544]])<br />
ไฟล์:พรูสอง.jpg|<center>*'2. *[[Pru - S.E.(Special Edition)]]***<br />([[พ.ศ. 2544]])<br />
ไฟล์:Pru - Zero.jpg|<center>**3. *[[Zero (0)]]***<br />([[พ.ศ. 2548]])<br />
</gallery>

=== อีพีและซิงเกิล ===
<gallery>
ไฟล์:Pru - Single -01 Romeo & Juliet.jpg|<center>**1. *[[Romeo & Juliet]]***<br />([[พ.ศ. 2544]])<br />
ไฟล์:Noimage.svg|<center>**2. *[[รักเธอจนจบชีวิต]]***<br />([[พ.ศ. 2545]])<br />
ไฟล์:Pru - D.S.jpg|<center>**3. *[[PRU D.S.(Double Single)]]***<br />([[พ.ศ. 2548]])<br />
</gallery>


=== บันทึกการแสดงสด ===
<gallery>
ไฟล์:Noimage.svg|<center>**1. *[[Pru Live Velvet]]*'''(พ.ศ. 2545)


## ที่มาของชื่อวง
ชื่อของวงพรูมาจากเด็กขายพวงมาลัยในบริเวณทางแยกพระรามที่ 4 ซึ่งกฤษดามักจะพบอยู่เสมอ เขาตั้งชื่อเด็กขายพวงมาลัยที่มีแววตาเศร้าคนนั้นว่า "พรู" โดยได้แรงบันดาลใจมาจากภาพยนตร์เรื่อง From Here to Eternity ซึ่งเป็นภาพยนตร์ที่ออกฉายในปี 1953 โดยเด็กขายพวงมาลัยที่เขาเจอนั้น มีแววตาเศร้าหมองเช่นเดียวกับแววตาของตัวเอกในภาพยนตร์

## อ้างอิง

* Pru Fan Club

## แหล่งข้อมูลอื่น
* Pruvelvet

หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:ศิลปินสังกัดเบเกอรี่มิวสิค
หมวดหมู่:กลุ่มดนตรีไทยในยุค 2000
หมวดหมู่:วงกลุ่มสี่สัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2544
พระเป็นเจ้า

**พระเจ้า** หรือ **พระเป็นเจ้า** () หมายถึง เทวดาผู้เป็นใหญ่ ถือเป็นเทพเจ้าเพียงพระองค์เดียวตามความเชื่อแบบเอกเทวนิยม หรือเป็นเทวดาผู้เป็นสารัตถะเดียวของเอกภพตามความเชื่อแบบพหุเทวนิยม พระเป็นเจ้าถือว่าเป็นผู้อยู่เหนือธรรมชาติ พระผู้สร้างและปกครองเอกภพ นักเทววิทยาได้อธิบายคุณลักษณะของพระเป็นเจ้าไว้ต่าง ๆ กันตามแต่มโนทัศน์เกี่ยวกับพระเป็นเจ้าของบุคคลนั้น โดยทั่วไปถือว่าพระเป็นเจ้าทรงเป็นสัพพัญญู ผู้รอบรู้ทุกสิ่งในจักรวาล ทรงอำนาจไร้ขีดจำกัด ทรงสถิตอยู่ทุกหนแห่ง ทรงพระเมตตา เป็นภาวะเชิงเดียวที่ไม่แบ่งแยก ทรงสถิตอยู่ชั่วนิรันดร์ และเอกภพไม่อาจอยู่ได้โดยปราศจากพระองค์

นอกจากนี้ยังเชื่อกันว่าพระเป็นเจ้าทรงมีสภาพเป็นบุคคล เป็นวิญญาณ หรือผี เป็นต้นกำเนิดของพันธะทางศีลธรรมทั้งปวง เป็นสิ่งที่ยิ่งใหญ่ที่สุดเท่าที่มนุษย์จะรับรู้ได้ นักเทววิทยาในศาสนายูดาห์ ศาสนาคริสต์ ศาสนาอิสลาม และ ศาสนาบาไฮ สนับสนุนทรรศนะนี้เช่นนี้ ส่วนนักปรัชญาในสมัยกลางและสมัยใหม่ยังคงให้เหตุผลสนับสนุนและคัดค้านกันอยู่ว่าพระเป็นเจ้ามีจริงหรือไม่

พระเป็นเจ้ามีหลายพระนามแตกต่างกันไปตามวัฒนธรรมที่นับถือว่าจะมองพระองค์เป็นใครและมีแง่มุมต่าง ๆ อย่างไร เช่น คัมภีร์ฮีบรูและคัมภีร์ไบเบิลภาคพันธสัญญาเดิมระบุว่าพระเป็นเจ้ามีพระนามว่า "พระยาห์เวห์" หรือ "เราเป็น" แต่ในศาสนายูดาห์มักหลีกเลี่ยงการออกพระนามศักดิ์สิทธิ์นี้ แล้วออกพระนามว่า "เอโลฮิม" หรือ "อะโดนาย" ซึ่งแปลเป็นภาษาไทยว่า "องค์พระผู้เป็นเจ้า" แทน ในศาสนาอิสลามมีพระนามพระเป็นเจ้าถึง 99 พระนาม พระนามที่ใช้มากที่สุดคือ "อัลลอฮ์" ส่วนในศาสนาฮินดู จะถือคติว่าเทพเจ้าหรือพระเจ้าล้วนเป็นหนึ่งเดียวกัน เรียกว่า พรหมัน มีสภาวะแห่งความเป็นเทวะทุกพระองค์ แต่ประกอบไปด้วย 3 มหาเทพ เรียกว่า “ตรีมูรติ” คือ พระพรหม, พระวิษณุ และพระศิวะ และ 3 มหาเทวี เรียกว่า “ตรีศักติ” คือ พระสุรัสวดี, พระลักษมี และพระอุมา แต่คติพระผู้สร้างมีมาตั้งแต่โบราณกาล

## ในศาสนาต่าง ๆ
แต่ละศาสนาฝ่ายเทวนิยมได้ระบุพระนามของพระเป็นเจ้าไว้แตกต่างกัน เช่น

## อ้างอิง


หมวดหมู่:คำศัพท์ศาสนา
บริเตนใหญ่

**บริเตนใหญ่** () เป็นเกาะที่ใหญ่ที่สุดในบริติชไอลส์ ตั้งอยู่ทางตะวันตกเฉียงเหนือของยุโรปภาคพื้นทวีป โดยมีเกาะไอร์แลนด์ตั้งอยู่ทางตะวันตก เกาะบริเตนใหญ่เป็นเกาะที่ใหญ่ที่สุดในทวีปยุโรป และเป็นเกาะที่ใหญ่เป็นอันดับเก้าของโลก ล้อมรอบด้วยเกาะเล็กนับร้อยเกาะ บริเตนใหญ่เนื้อที่ส่วนใหญ่ของสหราชอาณาจักร เป็นที่ตั้งของอังกฤษ สกอตแลนด์ และเวลส์ บริเตนใหญ่เป็นเกาะที่มีประชากรมากที่สุดเป็นอันดับสามของโลก รองจากเกาะชวาและเกาะฮนชู

คำว่าบริเตนใหญ่บางครั้งใช้ในความหมายของสหราชอาณาจักร ราชอาณาจักรบริเตนใหญ่ ซึ่งเป็นรัฐที่เกิดจากการรวมตัวของอังกฤษและสกอตแลนด์ในช่วงพ.ศ. 2250–2344 ก่อนที่ไอร์แลนด์เหนือจะเข้าร่วมเป็น สหราชอาณาจักรบริเตนใหญ่และไอร์แลนด์เหนือ

## อ้างอิง

## ดูเพิ่ม
* ราชอาณาจักรบริเตนใหญ่


หมวดหมู่:บริติชไอลส์
หมวดหมู่:เกาะในสหราชอาณาจักร
หมวดหมู่:สหราชอาณาจักร
หมวดหมู่:เกาะ
กฎข้อที่สองของอุณหพลศาสตร์

**กฎข้อที่สองของ[[อุณหพลศาสตร์]]** กล่าวถึงการเพิ่มขึ้นของเอนโทรปีหรือพลังงานเสียในระบบอิสระ โดยอธิบายได้หลายแบบดังนี้
* ไม่มีเครื่องจักรความร้อนใด ๆ ที่จะให้ประสิทธิภาพ 100% (เคลวิน-พลังค์)
* ความร้อนจากแหล่งที่มีอุณหภูมิต่ำ ไม่สามารถถ่ายเทไปยังแหล่งที่มีอุณภูมิสูงกว่าได้ โดยธรรมชาติ (เคลาซิอุส)
* เอนโทรปีของระบบอิสระไม่มีทางที่จะลดลงในกระบวนการใด ๆ (ทั่วไป) นั่นคือการเปลี่ยนแปลงเอนโทรปีของระบบมีคุณสมบัติเป็นฟังก์ชันเพิ่มทางเดียว (monotonically increasing) โดยเราพิจารณาเอนโทรปีเป็นฟังก์ชันของเวลา จากคุณสมบัตินี้ทำให้นักวิทยาศาสตร์คิดว่าเราสามารถพิจารณาเอนโทรปีในการระบุทิศทางของเวลาได้

## อ้างอิง

* Goldstein, Martin, and Inge F., 1993. *The Refrigerator and the Universe*. Harvard Univ. Press. Chpts. 4-9 contain an introduction to the Second Law, one a bit less technical than this entry. ISBN 978-0-674-75324-2
* Leff, Harvey S., and Rex, Andrew F. (eds.) 2003. *Maxwell's Demon 2 : Entropy, classical and quantum information, computing*. Bristol UK; Philadelphia PA: Institute of Physics. ISBN 978-0-585-49237-7

หมวดหมู่:หลักการสำคัญของฟิสิกส์
หมวดหมู่:กฎของอุณหพลศาสตร์
มหาวิทยาลัยเมจิ

thumb|มหาวิทยาลัยเมจิ
**มหาวิทยาลัยเมจิ** () เป็นมหาวิทยาลัยเอกชนตั้งอยู่ที่จังหวัดโตเกียว ประเทศญี่ปุ่น เริ่มก่อตั้งใน พ.ศ. 2424  (ค.ศ. 1881) โดยนักฎหมาย 3 คน คือ ทัตสึโอะ คิชิโมโตะ, โคโซ มิยางิ และ มิซาโอะ ยาชิโระ และตั้งเป็นมหาวิทยาลัยใน พ.ศ. 2463 (ค.ศ. 1920) มหาวิทยาลัยเมจิเป็นหนึ่งในกลุ่มมหาวิทยาลัยโตเกียว 6 นักร้องที่จบการศึกษาจากมหาวิทยาลัยเมจิ เช่น  ยามาชิตะ โทโมฮิซะ (วง News), เคอิจิโร โคยามะ (วง News) เป็นต้น

วิทยาเขตหลักของมหาวิทยาลัยตั้งอยู่ที่ย่านโอจาโนมิซุ มีชื่อว่าวิทยาเขต สึรูกะได มีนักศึกษาประมาณ 33,000 คน ในทุกปี มหาวิทยาลัยเมจิจะมีการจัดการแข่งขัน รักบี้และเบสบอลกับมหาวิทยาลัยวาเซดะ

## แหล่งข้อมูลอื่น
* มหาวิทยาลัยเมจิ

เมจิ
เคอิจิโร โคะยะมะ

**เคอิจิโร โคยามะ** () เป็นนักร้องชาวญี่ปุ่น

## ข้อมูลส่วนตัว
* **ชื่อภาษาอังกฤษ** ： Koyama Keiichiro
* **ชื่อภาษาญี่ปุ่น** : 小山　慶一郎
* **ชื่อเล่น** : เคย์, เคย์จัง, โคะ, โคยาม่า, เคอิจิโร่, เนียงโคะ
* **วันเกิด** : 1 พฤษภาคม พ.ศ. 2527
* **สถานที่เกิด** : จังหวัดโตเกียว ประเทศญี่ปุ่น
* **ส่วนสูง** : 178 เซนติเมตร
* **น้ำหนัก** : 62 กิโลกรัม
* **เพื่อนสนิท** : คาโต้ ชิเงอากิ
* **กรุ๊ปเลือด** : O
* **เข้าจูเนี่ยร์** : 21 มกราคม พ.ศ. 2544
* **ยูนิต** ：BAD, K.K.Kity J-Support, NEWS
***สัตว์เลี้ยง** : เคยเลี้ยงแมว 1 ตัว ชื่อ เนียงตะ ปัจจุบันไม่มีชีวิตอยู่แล้ว ซึ่งเขาได้แต่งและร้องเพลงชื่อเดียวกันนี้ไว้ในอัลบั้ม NEVERLAND อีกด้วย
***การศึกษา** : มหาวิทยาลัยเมจิ (คณะวรรณคดี)
***สังกัด** : จอห์นนีเอ็นเทอร์เทนเมนท์
***สมาชิกในจอห์นนี่ที่นับถือ** : ซากุราอิ โช (อาราชิ) มาซาฮิโระ นากาอิ (สแมป)

## ผลงาน

### ผลงานโฆษณา
* Lawson 
* Russ-K
* Kose
* TouchN

### ผลงานเพลง

#### เพลงเดี่ยว
* [2003.11.07] NewS Nippon (NEWSニッポン)
* [2004.05.12] Kibou ~Yell~ (希望～Yell～)
* [2004.08.11] Akaku Moyuru Taiyou (紅く燃ゆる太陽 )
* [2005.03.16] Cherish (チェリッシュ)
* [2005.07.13] TEPPEN
* [2006.03.15] Sayaendou (サヤエンドウ)
* [2007.03.21] Hoshi wo Mezashite (星をめざして)
* [2007.11.07] weeek
* [2008.02.27] Taiyo no Namida (太陽のナミダ)
* [2008.05.08] SUMMER TIME
* [2008.10.01] Happy Birthday
* [2009.04.29] Koi No ABO
* [2010.03.31] Sakura Girl
* [2010.11.03] Fighting man
* [2012.07.18] Chankapāna
* [2012.12.12] World Quest/Pokopon Pekōrya
* [2014.06.11] ONE -for the win-
* [2015.01.07] KAGUYA
* [2015.06.24] Chumu Chumu (チュムチュム)
* [2016.01.20] Hikari no Shizuku - Touch
* [2016.07.13] Koi o shiranai kimi e (恋を知らない君へ)
* [2017.02.08] EMMA

* 

#### อัลบั้ม
* touch (2005.4.25)
* pacific (2007.11.7)
* color (2008.11.19)

#### ดีวีดี
* NEWS Nippon 0304 (2004.04.07)
* SUMMARY of Johnny's World (with KAT-TUN and Ya-Ya-Yah (2005.04.19)
* NEWS NEVER ENDING WONDERFUL STORY CONCERT (2007.08.08)
* NEWS CONCERT TOUR pacific 2007 2008 -THE FIRST TOKYO DOME CONCERT (2008.08.13)

### ผลงานละคร
* Kanojo ga Shinjyatta (2004)
* Ns' Aoi (2006) แสดงเป็น ทาเกชิ คิตาซาวะ
* คุโรซากิ ปล้นอัจฉริยะ (2006) แสดงเป็นทานาเบะ ซาโตชิ
* Yukan Club (2007)
* Lost Time Life (2008) โคอูตะ สึนามิ
* 0号室の客 (แขกผู้มาเยือนห้องหมายเลข 0)
 
หมวดหมู่:จูเนียร์
ฮิโรชิ ทากาฮาชิ

**ฮิโรชิ ทากาฮาชิ** (; เกิด 12 ธันวาคม ค.ศ. 1965) นักวาดการ์ตูนชาวญี่ปุ่น มีผลงานเป็นที่รู้จักจากเรื่อง *[[เรียกเขาว่า อีกา]]* และมีภาคต่อในชื่อ *[[เวอร์ส]]* (Worst) นอกจากนี้ยังมีส่วนรวมในการทำภาพยนตร์*[[วันพีซ]]* และภาพยนตร์โทรทัศน์ *[[พีชเกิร์ล]]*

## ข้อมูล
ทากาฮาชิเป็นที่รู้จักจากมังงะ *[[เรียกเขาว่าอีกา (มังงะ)|เรียกเขาว่าอีกา]]*, *[[เวอร์ส]]* และ*[[คิวพี (มังงะ)|คิวพี]]* *เรียกเขาว่าอีกา*ถูกนำไปดัดแปลงแบบหลวม ๆ เป็นภาพยนตร์ไลฟ์แอกชันสามเรื่อง คือ *[[เรียกเขาว่าอีกา]]*ใน ค.ศ. 2007, *[[เรียกเขาว่าอีกา 2]]* ใน ค.ศ. 2009 และ*[[เรียกเขาว่าอีกา 3]]* ใน ค.ศ. 2014 *คิวพี* มังงะอีกเรื่อง นำไปดัดแปลงเปนซีรีส์โทรทัศน์ไลฟ์แอกชันใน ค.ศ. 2011 ผลงานล่าสุดของทากาฮาชิคือ *Jank Runk Family* ตีพิมพ์ในนิตยสาร *Young Champion* ฉบับที่ 19 ของอากิตะ โชเต็ง

## อ้างอิง


## แหล่งข้อมูลอื่น
* 

หมวดหมู่:นักวาดการ์ตูนญี่ปุ่น
หมวดหมู่:บุคคลจากจังหวัดฟูกูชิมะ